Så skete det - Danmark er officielt i valgkamp, efter at statsminister Helle Thorning-Schmidt kl. 11 udskrev Folketingsvalg. Men hele morgenen igennem har landet summet med valgfeber.

Og det har kastet en del uplanlagte oplevelser af sig - både før og efter valgudskrivelsen

Senest var det TV 2s egen Anders Langballe, der sneg sig til en hurtig tur på toilettet under den hektiske valgdækning. Det gik dog så stærkt, at han glemte at tage sin mikronfon af - og lyden af det skyllende toilet blev opfanget på direkte TV, midt under Venstres Kristian Jensens interview på kanalen.

Tidligere på dagen blev den tidligere Venstre-minister Hans Christian Schmidt spottet, da han sad fast i elevatoren på Christiansborg.

Hans Christian Schmidt sidder fast i elevatoren på Christiansborg Foto: TV 2

Også TV 2s politiske reporter Sophie Bremer fik valgfeberen at mærke, da hun var direkte igennem på TV 2.

Hun havde netop nået at fortælle, at stemningen på Christianborg var ligesom sidste skoledag, da Venstres udenrigsordfører, Søren Pind, gik forbi og lavede en såkaldt 'photobomb' på hende.

Og regeringspartiet Det Radikale Venstre var lidt for hurtige på aftrækkeren og udsendte således en invitation til pressemøde om partiets politik i anledning af "at Folketingsvalget er udskrevet". Problemet var bare, at Folketingsvalget på det tidspunkt netop ikke var udskrevet. Invitationen blev da også efterfølgende fjernet igen.

Dette er blot et udpluk af dagens valg-ups'ere - og som bekendt er valget stadig ungt. Har du også opdaget et valg-ups? Så vil vi på TV 2 gerne høre fra dig. Skriv til os på 1234@tv2.dk.

Endnu en Radikal politiker var lidt for hurtigt ude i forhold til statsministeren. Således lagde bolig-, uddannelses- og forskningsordfører Liv Holm Andersen sin kampagnevideo ud inden klokken 11. Herefter var det brugere, som pænt måtte gøre opmærksom på, at valget endnu ikke var udskrevet.

Værd at nævne er også BTs netredaktion, der i et kort tidsrum annoncerede, at Thorning havde udskrevet valg den 18. maj i stedet for 18. juni. En hurtig læser sendte nedenstående til TV 2:

No caption Foto: Thomas Volder, screendump / BT.dk

TV 2s kandidattest 2015 Hvor skal du sætte dit kryds i år?



Bliv klogere på TV 2s kandidattest - den mest omfattende til dato.

Det mener partierne I tvivl om, hvad partierne egentlig mener om emner som sundhed, folkeskolen eller ældrepleje?



Klik dig igennem den interaktive grafik og bliv klogere.